[{"text_idx": "#000003", "text": "Mae \u2018Baileys and Partners\u2019, cwmni blaenllaw o Syrfewyr Siartredig, yn falch iawn o groesawu Bryn Jenkins i\u2019w ti\u0302m cynyddol. Bydd Bryn yn gweithio ochr yn ochr a\u0302 Tom Hughes yn eu swyddfa ym Mharc Gwyddoniaeth Menai (M-SParc) yn Gaerwen. Mae M-SParc yn ganolbwynt carbon isel yng Ngogledd Cymru, gan gysylltu a\u0302 datblygiadau cyffrous sy\u2019n digwydd ar yr \u2018Ynys Ynni\u2019."}, {"text_idx": "#000005", "text": "Dywedodd Bryn \u201cRwy\u2019n edrych ymlaen yn fawr at gwrdd a\u0302 chleientiaid newydd a gweithio ochr yn ochr a\u0302 thi\u0302m gwych\u201d."}, {"text_idx": "#000006", "text": "Wedi tyfu i fyny yn gweithio ar ffermydd llaeth a chymysg amrywiol o bob maint, a gyda diddordeb mewn cnydau newydd, ffermio cynaliadwy, ynni cynaliadwy, a dylunio adeiladau cynaliadwy, mae gan Bryn ystod eang o brofiadau a diddordebau amaethyddol. Mae Bryn yn edrych ymlaen at weithio gyda Tom a\u2019r Ti\u0302m Baileys ehangach i ddod a\u0302\u2019r syniadau newydd hynny a\u2019i brofiad yn y sector gwledig i\u2019r gweithle."}, {"text_idx": "#000007", "text": "Mae gan Bryn hefyd bartner, merch ifanc a dim llawer o amser rhydd, er ei fod yn mwynhau gwaith coed ac yn dal i ffeindio amser i wirfoddoli gyda grw\u0302p sy\u2019n rheoli stad a choetir ar lannau\u2019r Fenai."}, {"text_idx": "#000008", "text": "Mae Tom Hughes o Baileys and Partners yn edrych ymlaen at weithio ochr yn ochr a\u0302 Bryn, gan ddweud \u201cMae Bryn yn dod a\u0302 chyfoeth o brofiad mewn llawer o sectorau gwledig i\u2019n ti\u0302m. Rydym wedi gweithio gyda\u2019n gilydd o\u2019r blaen mewn ro\u0302l flaenorol, rwy\u2019n falch fy mod yn cael y pleser o weithio ochr yn ochr a\u0302 Bryn eto. Croeso i\u2019r ti\u0302m\u201d."}, {"text_idx": "#000010", "text": "Wythnos Dechnoleg Cymru yn penodi llwyfan digwyddiadau hybrid Cymreig i gynnal uwchgynhadledd ryngwladol"}, {"text_idx": "#000013", "text": "Beth hoffech chi glywed amdano?"}, {"text_idx": "#000014", "text": "Dylunio a datblygu gan KOPA"}]